b'\n_START_ARTICLE_\nSosedov sin (film)\n_START_SECTION_\nVsebina\n_START_PARAGRAPH_\nPo izgubi star\xc5\xa1ev se najstnica Maryann (Natasha Calis) preseli k svojim starim star\xc5\xa1em, kjer se spoprijatelji z Andyem (Charlie Tahan), ki je priklenjen na invalidski vozi\xc4\x8dek. Ker je Andy zelo bolan, mora ostajati v hi\xc5\xa1i po navodilih svoje mame Katherine (Samantha Morton), ki mu prav tako prepoveduje obiske. Ko star\xc5\xa1i odkrijejo za Maryannine obiske je Andyevemu o\xc4\x8detu Richardu (Michael Shannon) to popolnoma prav, medtem ko Katherine obiskom popolnoma nasprotuje, spremeni pa se tudi njeno obna\xc5\xa1anje._NEWLINE_Ko Katherine obi\xc5\xa1\xc4\x8de Maryannine stare star\xc5\xa1e in jim pojasni, da Andy umira, ji ti ve\xc4\x8d ne dovolijo obiskov. Ampak vseeno Maryann \xc5\xa1e naprej obiskuje Andya v Katherinini odsotnosti; odpelje ga celo na dvori\xc5\xa1\xc4\x8de in z njim igra bejzbol. Vendar morata z igro hitro kon\xc4\x8dati, saj Andya pokli\xc4\x8de mama, da prihaja domov. Uspeta oditi nazaj v hi\xc5\xa1o, Maryann pa se skrije v klet kjer najde de\xc4\x8dka v komi. Vendar Katherine ugotovi za Maryannin obisk in za\xc4\x8dne psihi\xc4\x8dno in fizi\xc4\x8dno napadati Andya. Richard Andya potola\xc5\xbei, medtem ko Katherine odide k Jasonu, de\xc4\x8dku v komi. Ko Richard odide po zdravila se izka\xc5\xbee, da ima razmerje z drugo \xc5\xbeensko. Katherinino obna\xc5\xa1anje se poslab\xc5\xa1a, Maryann pa ugotovi da je Jason bil ugrabljen iz bolni\xc5\xa1nice kot dojen\xc4\x8dek. Zmuzne se k Andyu in ugotovi, da se njegova mama in o\xc4\x8de pripravljata na presaditev jeter. Katherine in Richard odstranita Andyu del ledvic, Richard pa mu pove da so mu odstranili slepi\xc4\x8d._NEWLINE_Medtem Maryann odide k Andyu in mu pove o de\xc4\x8dku v kleti, ter o njenih sumih da je ugrabljen. Andy je skepti\xc4\x8den in odide v klet, kjer najde Jasona. Richard ga zaloti in ga sku\xc5\xa1a odnesti v sobo preden ga zaloti Katherine, vendar neuspe\xc5\xa1no. Katherine takrat pove, da je Jason njun pravi sin. Maryann se odpravi k Andyu, ki ji pove da je on pravi Jason, in da je Jason pravi Andy. Jasno postane, da je presaditev srca namenjena Andyu, ki je Katherinin in Richardov biolo\xc5\xa1ki sin. Zakonca sta ugrabila Jasona, da bi bil darovalec organov za njunega bolnega sina. Maryann sku\xc5\xa1a pomagati Jasonu pobegniti vendar ju zaloti Richard, ki ga je pri\xc5\xa1el pripraviti za operacijo. Vendar Richard zaradi vesti raje pomaga Jasonu pobegniti. Katherine se ne more soo\xc4\x8diti z neizbe\xc5\xbeno smrtjo svojega sina zato injicira Richarda in za\xc4\x8dne zasledovati Maryann in Jasona. Omamljen Richard odklopi vse aparate iz Andya, spro\xc5\xbei po\xc5\xbear v kleti in le\xc5\xbee zraven sina. Katherine izsledi Jasona in Maryann, vendar ste\xc4\x8de nazaj v hi\xc5\xa1o ko ugotovi da so se aparature iz Andya izklopile. Ko vstopi v hi\xc5\xa1o se streha gore\xc4\x8de hi\xc5\xa1e podre in ubije vse tri. Na koncu Maryann in Jason, ki lahko spet hodi igrata bejzbol.'